Број: 04 –17/58

Датум: 12. децембар 2017. године

На основу члана 12 став 2 Правилника о додели привременог смештаја у Дому за наставно-научни подмладак Универзитета у Новом Саду (Сенат Универзитета у Новом Саду, 02.06.2010.,4. 07.2011.,27.јануар 2012. и 27.децембра 2013. године), Сенат Универзитета у Новом Саду на седници одржаној 07. децемра 2017. године,

р а с п и с у ј е

К О Н К У Р С

за доделу привременог смештаја у Дому за наставно-научни

подмладак Универзитета у Новом Саду

за апармане слободне у периоду 01.04.2018. године – 31.03.2019. године

I

На основу члана 3 Правилника o додели привременог смештаја у Дому за наставно - научни подмладак Универзитета у Новом Саду, Сенат Универзитета расписује конкурс за доделу привременог смештаја до 3 године у Дому за наставно-научни подмладак Универзитета у Новом Саду.

На основу члана 3 став 1 тачкe 4 (Економски факултет, Одељење у Новом Саду - 1 апартман) и тачке 5, расписује се конкурс за доделу привременог смештаја за апартмане како следи:

4, 5, 8, 11, 12, 13, 15, 16, 17, 19, 20, 21, 22, 29, 31, 32, 49, 50, 51, 57, 60, 69.

На основу укупног збира бодова свих учесника конкурса који испуњавају услове за остваривање права на доделу привременог смештаја саставља се листа за сваки факултет и институт.

Листа се мења у смислу измењеног броја бодова једном годишње и то са стањем на дан 30. јуни.

Корисници привременог смештаја у Дому за наставно-научни подмладак Универзитета у Новом Саду којима право на привремени смештај престаје истеком периода на који им је апартман додељен, у периоду 01.04.2018. године - 31.03.2019. године, пријављују се на предметни конкурс уколико испуњавају услове из члана 5 Правилника.

II

Добијањем привременог смештаја не стиче се станарско право.

III

Апартмани у Дому нису опремљени намештајем.

IV

Ранг листа се утврђује се на основу збира бодова који се стичу по следећимкритеријумима:

1. коефицијент трајања основних студија – КОС,
2. коефицијент трајања магистарских студија – КМР,
3. коефицијент трајања основних академских и дипломских академских студија (мастер академских студија) – КОАС и КДАС
4. коефицијент трајања докторских студија – КДР;
5. коефицијент трајања интегрисаних студија – ( КОАС+КДАС)
6. коефицијент трајања специјалистичких (КС), специјалистичких академских (КСА) студија

Формула (одговарајући коефицијент К) за израчунавање коефицијента на наведеним нивоима студија је:



где је:

*pbm* – предвиђени број месеци потребних за завршавање одређеног нивоа студија, *rbm* – број месеци у којем су студије реализоване.

1. Просечан успех у току ОС, ОАС, ДАС(на дипломским, односно мастер акдемским студијама), просечна оцена постигнута намагистарским и докторскнм студијама;
2. Научна и наставна компетентност, стручни, уметнички и спортски резултати;
3. Кандидату који је конкурисао, а чији је брачни друг запосленна  
   Универзитету и испуњава услове за учествовање на конкурсу, додаје се 30% бодова брачног друга који је конкурисао.

V

Подмладак на Универзитету који жели да учествује на конкурсу, пријављује се писменим захтевом уз попуњен образац.

Подмладак је одговоран за истинитост података које наводи.

Сенат Универзитета ће поништити одлуку о додели смештаја поједином учеснику, ако накнадно утврди да је тај учесник остварио право на основу неистинитих података који су утицали на доношење такве одлуке.

Учесник из става 3 овог члана не може остварити право на смештај у року од 3 године од дана поништења одлуке о додели смештаја.

VI

Да би подмладак Универзитета могао да оствари право на смештај у Дому треба да испуни следеће услове:

1. да је засновао радни однос на факултету или институту са пуним радним временом
2. да је изабран у звање:

2.1. асистента

2.2. стручног сарадника или вишег стручног сарадника на Академији уметности;

2.3. наставника, односно научног радника;

2.4. да је студент докторских студија који има научно-истраживачко звање

1. да је постигао просечну оцену у току основних студија најмање 8,00 на основним академским и дипломским академским студијама (на сваком нивоу студија) односно интегрисаним студијама;
2. да у моменгу конкурисања има мање од 39 година живота;
3. да нема решене стамбене потребе на територији Града Новог Сада, а не може да реши стамбене потребе на повољнији начин.

VII

Ради пружања доказа да су испуњени услови за остваривање бодова по појединим мерилима за утврђивање приоритета ради решавања стамбеног питања путем смештаја у Дом, учесник на конкурсу прилаже следеће:

* за услов из члана 5 тач. 1 потврду факултета или института да је засновао радни однос на факултету или институту са пуним радним временом;
* за услов из члана 5 тач. 2 потврду факултета или института да је изабран у звање и датум избора у звање;
* за услов из члана 5 тач. 4 извод из матичне књиге рођених;
* за услов из члана 5 тач. 5 потврду од Службе за катастар непокретности Нови Сад, Железничка 6;
* за мерило из члана 7 тачка 6 и 7 потврда факултета о просечној оцени током студија, потврда факултета о броју положених испита на магистарским студијама, добијеној оцени и о укупном броју испита на магистарским студијама;
* за мерило из члана 7 тач. 8, кандидат мора приложити потврду факултета да је аутор или коаутор уџбеника, приручника, збирке или скрипти који се користе у настави, списак библиографских јединица, за радове објављене у целини или изводу - одговарајуће сепарате (сепарат целог рада или извода), а за радове прихваћене за штампу потврду редакције о пријему рада за штампу, за патенте и техничка решења потребно је приложити одговарајућа решења, а за уметничке и спортске резултате одговарајућа јавна признања (дипломе, пехари, медаље...)
* за мерило из члана 7 тач. 9 доказ да је брачни друг запослен на Универзитету и испуњава услове за учествовање на конкурсу;
* за мерило из члана 9 тач. 1 ,2, и 3 потврду факултета, а за алинеју 1. тач. 3 и потврду о наступању објективног разлога;
* за мерило из члана 9. тачке 4, 5 и 6, доказ о стицању академског назива магистра наука, односно уметности и научног степена доктора наука *–* фотокопију дипломе и фотокопију дипломе о завршетку основних студија;
* за утврђивање предности из члана 11 изјава да први пут конкурише

за смештај у Дому, потврду факултета о бављењу научним, односно уметничким радом и саопштавању својих радова на научним и стручним скуповима у време трајања основних студија, односно остварењу изузетних уметничких и спортских резултата на међународним и другим такмичењима.

VIII

Захтеви и попуњени обрасци са потребном документацијом подносе се факултету и институту од 12. до 26. децембра 2017. године, где ће се утврдити број бодова по свим критеријумима и сачинити прелиминарна листа која ће бити достављена стамбеној комисији Универзитета у року од 30. дана од дана закључења конкурса.

Неблаговремене пријаве на конкурс неће се узимати у обзир приликом бодовања.

Проф. др Душан Николић,

Председник Сената Универзитета у Новом Саду